**Louis Vuitton Malletier**, fundada en 1854 por **Louis Vuitton**, é unha empresa francesa de marroquinería de luxo especializada en artigos de viaxe, que vende a través de boutiques independentes, departamentos en almacéns de alta gama e a través da súa páxina web. Dende a entrada de Marc Jacobs na compañía, posúe tamén coleccións de *prêt-à-porter* e complementos de luxo. En 2017, a súa valoración de marca foi de 29 242 millóns de USD, o que fai que sexa a marca de luxo mais valiosa do mundo segundo a clasificación de BrandZ.​ É o principal patrocinador da Copa América. Posúe 445 tendas en 62 países.

Historia
--------

En 1937, aos 16 anos, Louis Vuitton múdase a París, procedente dunha pequena vila francesa situada nos límites con Suíza, buscando maiores oportunidades para traballar e saír adiante.

Por aquela época os medios de transporte mais comúns eran as carrozas tiradas por cabalos, os trens e os barcos, pero debido á rudeza de ditos transportes os obxectos das persoas sufrían constantemente avarías e danos, polo que os artesáns da madeira estaban moi requiridos para crear elementos para protexer e transportar obxectos de valor.  Foi así que ao longo de 17 anos Louis desenvolveu distintos modelos de maletas buscando un estilo único e de alta calidade, o que lle permitiu abrir a súa primeira tenda propia no número 4 da Rue Neuve des Capucines, preto da Place Vendôme.

En 1859 ábrese o *Atelier*, que era o taller onde se facían a man os bolsos e maletas deseñadas por Louis e que ao mesmo tempo se converteu na casa da súa familia. En 1986 o fillo de Louis, Georges creou a famosa lona monogram, coa cal buscaba diferenciarse doutras marcas, a lona foi patentada ao ano seguinte e en 1905 rexístrase como marca.

En 2004 a marca celebrou o seu 150 aniversario, inaugurando ese mesmo ano tendas en Nova York (na Quinta Avenida), São Paulo, Cidade de México, Cancún, Xohanesburgo e a súa primeira tenda global en Shanghai.

Campañas publicitarias
----------------------

A compañía busca ter seguidores famosos; modelos, músicos e actores recoñecidos a nivel mundial como Jennifer Lopez, Keith Richards, Madonna, Sean Connery, Angelina Jolie, David Bowie ou incluso o antigo líder da URSS, Mikhail Gorbachev, apareceron para as súas campañas de publicidade. Os seus anuncios adoitan saír impresos en revistas e en valados publicitarios de cidades cosmopolitas.

Galería
-------

* Tenda en Hong Kong, China.Tenda en Hong Kong, China.
* Tenda en Ekaterimburgo, Rusia.Tenda en Ekaterimburgo, Rusia.
* Tenda en Leeds, Reino Unido.Tenda en Leeds, Reino Unido.
* Tenda nos Campos Elíseos de París, Francia.Tenda nos Campos Elíseos de París, Francia.
* Tenda en Madrid, España.Tenda en Madrid, España.
* Habitación VIP nunha tenda de Viena.Habitación VIP nunha tenda de Viena.

Notas
-----

1. ↑  "Legal Notice". *Louis Vuitton*. Archived from the original on 01 de maio de 2011.
2. ↑  "«En Louis Vuitton no hemos notado la crisis y nunca hacemos rebajas»". *ABC* (en castelán).
3. ↑  Lopera, Esteban. "Historia de marca: Louis Vuitton". *Expertos en marca* (en castelán). Arquivado dende o orixinal o 03 de maio de 2018.
4. ↑  "Louis Vuitton Ad Shows Gorbachev Accompanied by Subversive Text". *The New York Times* (en inglés).

Véxase tamén
------------

### Ligazóns externas

* Páxina web oficial

|  |  |
| --- | --- |
| Control de autoridades | 
* Wd: Q191485
* WorldCat
* VIAF: 293842572
* GND: 10059953-9
* ISNI: 0000 0001 2156 8701
* LCCN: n90690670
* LEI: 969500UCUCRLUC0YBF90
* NKC: osa20211133376
* OpenCorporates: 318571064
* SUDOC: 028919912

 |